***«ΛΕΞΙΛΟΓΙΟ»***

***ΛΟΓΙΕΣ******ΛΕΞΕΙΣ****: χρησιμοποιούνται αυθόρμητα στον καθημερινό λόγο, προφορικό και γραπτό, προέρχονται είτε από την αρχαία ( δωρον άδωρον, ο μη γένοιτο, τι μέλλει γενέσθαι αρον αρον) είτε από τη βυζαντινή/ εκκλησιαστική γλώσσα ( επί ξύλου κρεμάμενος, μετά βαΐων και κλάδων) είτε από τη λόγια γλωσσική μας παράδοση/ κατάλοιπα της καθαρεύουσας ( επ΄αυτοφώρω, εν ψυχρώ, δια θαλάσσης, αιχμή δόρατος)*

* *προσδίδουν στον λόγο πυκνότητα/ συντομία/ ακρίβεια*
* *ιδιάζουσα εκφραστικότητα, ενάργεια, σφρίγος και εκφραστική ποικιλία*
* *αποδίδουν έννοιες με σύνθετο νόημα και απευθύνονται στη λογική του δέκτη σε αντίθεση με τις λαϊκές που απευθύνονται στο θυμικό του*
* *διευρύνουν τις εκφραστικές και επικοινωνιακές δυνατότητες και προσδίδουν στο κείμενο επίσημο ύφος*
* *υψηλό μορφωτικό επίπεδο, πανεπιστημιακοί, λόγιοι. Απόδοση σύνθετων νοημάτων, αντικειμενική προσέγγιση σε αποδεικτικά δοκίμια & επιστημονικά κείμενα*
* *προσδίδει επισημότητα, κύρος στα γραφόμενα, καθιστά το ύφος σοβαρό & τυπικό*
* *ενίοτε ύφος ειρωνικό, πομπώδες για έκφραση συναισθημάτων*

***ΛΑΪΚΕΣ //ΚΑΘΗΜΕΡΙΝΕΣ ΛΕΞΕΙΣ:*** *είναι λέξεις του προφορικού λόγου που χρησιμοποιούν οι άνθρωποι λαϊκής προέλευσης, αλλά και ο μέσος πολίτης, για να προσδώσουν στην επικοινωνία τους ένα συγκεκριμένο ύφος, π.χ. « μην τα βάζεις μαζί μου», « δεν σε παίρνει», « τι καπνό φουμάρεις», οι οποίες χρησιμοποιούν τη συνυποδηλωτική λειτουργία της γλώσσας*

* *ο λόγος αποκτά στοιχεία προφορικότητας με συνέπεια να δημιουργείται κλίμα άμεσης επικοινωνίας με τον δέκτη.*
* *με τις λέξεις της καθημερινής επικοινωνίας ο συγγραφέας εκφράζει με πιο πηγαίο τρόπο, με αυθορμητισμό χωρίς επιτήδευση τις θέσεις του*
* *απευθύνεται περισσότερο στο θυμικό του δέκτη και επιτυγχάνει με καλύτερους όρους τη συναισθηματική του προσέγγιση*
* *προφορικός λόγος, λέξεις περιθωρίου, νέων, συνθηματικές , κοινωνικών ομάδων*
* *προσδίδουν οικειότητα //καθιστούν το μήνυμα εύληπτο*
* *ύφος οικείο & άμεσο //λόγος απλός και αυθόρμητος*
* *μιλά στη γλώσσα του αναγνώστη //εκφράζει το λαϊκό αίσθημα*
* *έντονη διάθεση επικοινωνίας*

***ΕΙΔΙΚΟ ΛΕΞΙΛΟΓΙΟ :****αυτές οι γλωσσικές ποικιλίες προέρχονται από τον καταμερισμό της κοινωνικής και επαγγελματικής δραστηριότητας. Μία επαγγελματική ομάδα, για να εξυπηρετήσει τους σκοπούς της, διαμορφώνει τη γλωσσική της ποικιλία με ιδιότυπους όρους και εκφράσεις της ειδικότητας της. Έτσι έχουμε τη γλώσσα των νομικών, των γιατρών, των μηχανικών, των μαθηματικών, των εμπόρων. Τις αποκλίσεις αυτές από την κοινή γλώσσα τις ονομάζουμε ειδικές γλώσσες*

* *γλωσσική ποικιλία από επαγγελματίες, επιστήμονες προς υπηρέτηση επαγγελματικών αναγκών. Τροποποιήσεις στην εθνική γλώσσα, ειδικοί όροι, καθημερινές λέξεις με ιδιαίτερο σημασιολογικό φορτίο*
* *ενημερώνει αναγνωστικό κοινό για το εξειδικευμένο θέμα, εξηγεί, αναλύει με λέξεις του επαγγέλματος/ επιστημονικού κλάδου. Ορθότητα απόψεων, πειθώ, κύρος & αξιοπιστία*
* *λόγος επίσημος & σοβαρός// ακριβής & αντικειμενικός*
* *ύφος επιστημονικό// αναδεικνύει την κατάρτιση του πομπού*
* *κερδίζει την εμπιστοσύνη του αναγνώστη*
* *θεματική εστίαση σε συγκεκριμένο/ εξειδικευμένο χώρο*

***ΞΕΝΙΣΜΟΙ/ΑΡΓΚΟ:*** *βρίσκει ανταπόκριση στο νεανικό κοινό*

* *λόγος άμεσος, προφορικός, οικείος*
* *συναισθηματική επίδραση στον δέκτη*
* *λόγος ζωντανός με υφολογική ποικιλία*
* *αίσθημα μοντέρνου, σύγχρονου*
* *έντονη διάθεση επικοινωνίας //αίσθημα οικουμενικότητας*

***ΙΔΙΩΜΑΤΙΚΕΣ ΛΕΞΕΙΣ:*** *συμβάλλουν στην ανάδειξη των χαρακτηριστικών ενός τόπου, μιας ομάδας ανθρώπων*

* *λόγος αυθόρμητος, απλός, προφορικός, οικείος, άμεσος*
* *εκφράζουν το λαϊκό αίσθημα*
* *ενίοτε εύθυμη, χιουμοριστική διάθεση*
* *υφολογική ποικιλία*
* *συναισθηματική επίδραση στον δέκτη*

***ΛΕΞΕΙΣ ΣΥΝΑΙΣΘΗΜΑΤΙΚΑ ΦΟΡΤΙΣΜΕΝΕΣ/ ΜΕ ΑΞΙΟΛΟΓΙΚΟ ΦΟΡΤΙΟ:*** *συναισθηματική ταύτιση, προβληματισμός, ευαισθητοποίηση του αναγνώστη*

* *μετάδοση των συναισθημάτων του πομπού*
* *υποκειμενισμός / αξιολογικός λόγος*
* *ενίοτε ύφος δραματικό, ειρωνικό, σαρκαστικό ή λυρικό, ζωντανό, παραστατικό, άμεσο*
* *έντονη διάθεση επικοινωνίας*

***ΕΠΙΚΡΑΤΗΣΗ ΚΑΠΟΙΟΥ ΜΕΡΟΥΣ ΤΟΥ ΛΟΓΟΥ:***

1. ***ΟΥΣΙΑΣΤΙΚΑ****: απόδοση αφηρημένων/ καθολικών εννοιών, λόγος επίσημος/ πυκνός/σύνθετος/γενικόλογος*
2. ***ΡΗΜΑΤΑ****: λόγος ακριβής, συγκεκριμένος, εύληπτος, άμεσος, δραστικός, αναλυτικός, προφορικότητα*
3. ***ΑΠΡΟΣΩΠΑ ΡΗΜΑΤΑ****: ύφος απρόσωπο, σοβαρό, επίσημο, αντικειμενικό, διατύπωση απόψεων καθολικά αποδεκτών ή έντονη δεοντολογία*
4. ***ΕΠΙΘΕΤΑ****: ανάδειξη ιδιοτήτων & έκφραση στάσης πομπού // ύφος γλαφυρό*
5. ***ΕΠΙΡΡΗΜΑΤΑ****: προσδιορίζουν, διευκρινίζουν το είδος σχέσης που περιγράφεται, τροποποιούν σημασιολογικά τα ρήματα, προσθέτουν πληροφορίες*